open-index/open-wikipedia-markdown huggingface dataset:
Transcrive de elinica antica

Esta paje dona la regulas per transcrive parolas elinica usada en siensa, medica, filosofia, etc, e la nomes propre de persones e locas de Elas antica. 

(Nota ce, per transcrive elinica moderna, on pote usa esta metodo o transcrive par usa la pronunsia moderna.)

Un table aidante:

: *usa n per la prima γ en γγ, γκ, γν, γξ, γχ
: **usa j per ι consonantal

Leteras duple deveni simple.

## Detalias sur consonantes

## Detalias sur vocales

## Detalias sur Γ

## Finis de nomes

Car elinica ia ave un sistem de finis complicada, de cual algas es cadeda en alga linguas romanica, nos ia inventa un metodo cual simpli la prosede de transcrive esta finis:

:La finis -ας, -ες/-ης, -ος/-ως (-as, -es, -os) deveni -a, -e, -o.
:Otra finis no cambia.
:Nota denova ce leteras duple es simplida.

Alga esetas:
:Ares
:Hades
:Hermes
:Zeus
:Caos
:Eros
:Minos
:Eos
:Atlas
:Paris
:Palas
Otra esetas pote es posible.

## Referes

* Disionario de mitolojia clasica en elefen
Foto

Un **Foto** es un imaje cual es creada par brilia lus sur un surfas fotosensante, usual filma fotografial o un media eletronical per esemplo un microtelia CCD o CMOS. La plu de fotos es creada par usa un camera, cual usa un lente a foca la longia de onda vidable de lus de la sena en un reprodui de cual la oio umana ta vide. La prosede e pratica de crea fotos es nomida fotografia.
Paleontolojia

**Paleontolojia** es la siensa e studia de organismes cual esiste ante o a veses incluinte, la comensa de la epoca olosen (sirca 9,700 anios aec). Lo inclui la studia de fosiles per esamina la evolui e interata de organismes con lunlotra e sua ambientes.

Vide la scala de edas jeolojial. Ance vide la Tasonomia de Lineo per instruis sur como on pote rescrive la nomes tecnical de viventes.
Transcrive de latina antica

Car latina es la asendente de la linguas romanica sur cual elefen es fundida, la **[[transcrive]] de latina** es fasil. La plu de la leteras no es cambiada. Esta paje lista la esetas.

Un table aidante:

Leteras duple es simplida

## Detalias

## En parolas comun



## En nomes propre

Esta regulas reteni la plu de la speles orijinal, tal ce la nomes resta plu reconosable en scrive.

## Finis de parolas

Normal, la finis de nomes (propre e comun) *refleta* la finis nominativa en latina:

Esetas inclui *Venus* e *Ceres*.

Nomes comun con la finis **-is**, **-ix**, o **-ex** no ave un regula predisable en parolas comun: "penis" deveni "penis"; "radix" deveni "radis"; "fenix" deveni "fenix"; "cortex" deveni "cortex"; "rex" deveni "re". On tende segue la linguas romanica. Ma per nomes propre, esta finis resta como lo es. Esta aplica ance a cualce otra finis (pe, **-r, -l, -n, -ps,** etc).

**Ajetivos** fini normal con **-a** o **-e**.

A veses, cuando un nom comun fini con **-o** o un ajetivo fini con **-a**, elefen omete esta vocales si sua fonolojia tolera la consonante final cual resulta.

**Verbos** fini normal como la infinitivas latina, sin la **-re** final: "amare" deveni "ama"; "debere" deveni "debe"; "venire" deveni "veni".
Libanio

**Libanio** (elinica: *Λιβάνιος*; c. 314 – 392 o 393) ia es un ensenior elinica de retorica de la scola sofiste. Durante la asende de cristianisme en la Impero Roman tarda, el ia permanen nonconvertida e en cosas relijial ia es un pagan eleniste.
George Washington

**George Washington** (22 febrero 1732 - 14 desembre 1799) ia es la presidente prima de la Statos Unida de America El ia gida la vitoria american contra la engles en la Revolui American.
Alexiada

La **Alexiada** es un obra scriveda par Anna Comnena Porfirogenita en 1148, en elinica. Lo es la biografia de sua padre Alexio 1 Comneno.
Utah

**Utah** (pronunsiada "iuta") es un stato en la Statos Unida de America. 

La site capital es Salt Lake Site ("la site de la lago salin").

## Istoria
Du tribus de americanes orijinal - la anasazis e la fremontes - ia vive en la area de Utah ante la ariva prima de la europeanes. La navahos ia ariva en la area en la sentenio 16.

La area sude de Utah ia es esplorada par la espanioles en 1540, gidada par Francisco Vázquez de Coronado ci ia xerca per la "sete sites de oro" Cibola.

La prima euro-americanes ci ia ariva a la area ia es la mormonistes. La mormonistes ia es membros de la Eglesa de Jesus Cristo de la Santas de la Dias Ultima. Esta eglesa ia es instituida en 1830, prosima a Fayette, New York, par Joseph Smith Jr.. Pos la asasina de Smith en 1844, Brigham Young ia deveni la gidor de la majoria de la mormonistes. Per causa de la persegue relijiosa, la mormonistes ia comensa move de un loca a un otra, xercante tolera relijiosa, e ia pasa tra Ohio, Illinois e Missouri, do la persegue ia continua. En 1847, Young e sua mision ia ariva a la Lago Salin Grande, do los ia coloni. Un anio plu tarda, en 1848, par la Trata de Guadalupe-Hidalgo, la Statos Unida de America ia ajunta Utah pos gania la Gera Mexican-American.

La plu parte de la popla de Utah es mormoniste.
Moroni

**Moroni** es un anjel con cual Joseph Smith Jr. ia parla cual el ia visita el a veses, comensante en 22 setembre 1823. Segun Smith, la anjel ia es la garda de la placas de oro, cual la Santas de la Dias Ultima crede es la fonte de la Libro de Mormon, enterada sirca de sua casa en New York ueste. Moroni es un figur importante en la teolojia de la Promove de la Santas de la Dias Ultima e el es representada en la arcitetuta e la arte mormon.
Holland Norde

**Holland Norde** es un provinse de Nederland.

La capital de la provinse es Haarlem. La site la plus grande es Amsterdam, cual es ance la capital de Nederland.

Lo es un de la 7 provinses orijinal. (De Zeven Provincies)
Holland Sude

**Holland Sude** es un provinse de Nederland.

La capital de la provinse es Den Haag, cual es ance la seja de la governa de Nederland. La site la plus grande en Holland Sude es Rotterdam.
Desloca grande de vocales

La **desloca grande de vocales** ia es un cambia en la pronunsia de engles cual ia aveni en England entre 1350 e 1600. Tra la desloca grande de vocales, tota la vocales longa en engles media ia cambia sua pronunsia. La spele engles ia deveni normida en la sentenios 15 e 16, e la desloca grande de vocales es culpable de multe de la stranias de la spele engles.
Tsar

**Tsar** es la titulo usada par la monarcas slavica, xef de la Impero Rusce entre 1546 e 1917 ma ance par la governores de Serbia (1346–1371) e Balgaria (913–1396 e 1908–1946).
Nasionalisme macedonsce

**Nasionalisme macedonsce** es la ideas e consetas entre la macedonsces etnical cual ia es formida en la sentenio 19 tarda entre la separadistes cual ia xerca la autonomia de la rejion de Macedonia de la Impero Osmanan.
Uica

**Uica** es un relijio de la tera e la natur. Fundida sur tradisiones celta, la uicanes crede en un Dio, revelada en du formas: la dio e la diva. Multe uicanes segue esta parolas como la Lege Uican:

:Regarda la Lege Uican; proba segue
:En ama perfeta e bon en confide.
:En esta parolas, la crede dise:
:Si el no fa mal, fa cual tu vole.
:E la Lege de Tre en tota, recorda:
:El reveni, la cosa cual tu envia.
:E segue la crede con cor e mente:
:En felis tu parti, en felis, salute!

Un otra tradui, plu esata ma min ritmos:

:Tu debe segue la Lege de Uica
:Con ama e fide perfeta.
:Fa la oto parolas de la lege:
:Si tu no feri, fa cual tu vole.
:Sin ce tu defende tu mesma,
:Recorda eterna la Lege de Tre.
:Segue esta en tu mente e cor,
:E en joia reuni, en joia adio!
Impero Osteraic-Magiar

La **Impero Osteraic-Magiar**, ance nomida la "Monarcia Duple", ia es un monarcia con constitui en Europa sentral e este entre 1867 e 1918. Lo ia es formida cuando la Impero Osteraic ia adota un constitui nova; como un resulta, Osteraic ("Cisleithania") e Magiar ("Transleithania") ia es videda como egal. La impero ia disolve cuando sua statos-membros ia proclama autonomia e autocratia pos la Gera Mundal Un.

La uni ia es instituida par la Compromete Osteraic-Magiar a 30 marto 1867 pos la Gera entre Osteraic e Prusia. Lo ia es composada de du monarcias (Osteraic e Magiar) e un rejion autonom: la rena de Corvatsca e Slovenia su la corona de Magiar, ci ia negosia la Acorda Corvatsca-Magiar en 1868. Lo ia es renada par la Casa de Habsburg, e ia es la fase final de la evolui constitual de la Monarcia Habsburg. Seguente la reformis de 1867, la statos de Osteraic e Magiar ia es egal en potia. Casos stranjer e militar ia es su supravide juntada, ma tota otra casos de governa ia es divideda entre la statos individua.

Osteraic-Magiar ia es un stato multinasional e un de la potias major de Europa de acel eda. Osteraic-Magiar ia es la teritorio du de grandia en Europa pos la Impero Rusce, con 621,538 km2, e la cuantia tre de abitores pos la Impero Rusce e la Impero Deutx. La Impero ia developa la fabricor cuatro en la mundo de macinas, pos la SUA, Deutxland, e Rena Unida. Osteraic-Magiar ia deveni ance la fabricor tre de utiles eletrica per la casa e per industria, e de la macinas per jenera potia per sentros eletrical, pos la SUA e la Impero Deutx.

Pos 1878, Bosnia e Hersegovina ia es su la controla de Osteraic-Magiar, e ia es tota juntada en 1908, cual ia stimula la crise bosnian entre la otra potias. La parte norde de la *Sanjak* osmanan de Novi Pazar ia es su la ocupa juntada en acel periodo, ma la armada de Osteraic-Magiar ia retrae como un parte de sua junta de Bosnia. Lo ia resulta ance en la reconose de islam como la relijio ofisial en Bosnia.

Osteraic-Magiar ia es un de la potias sentral en la Gera Mundal Un, cual ia comensa con la declara de gera par Osteraic-Magiar sur la Rena de Serbia a 28 julio 1914. Lo ia es disolveda ja par la tempo en cual la autorias militar ia sinia la sesaspara de Villa Giusti a 3 novembre 1918. La Rena de Magiar e la Republica Prima de Osteraic ia es tratada como la seguores par lege, e la autonomia de la slavicas ueste e sude de la impero ia deveni la Republica Prima de Txescoslovensca, la Republica Du de Polsca, e la Rena de Iugoslavia, e la plu de la reclamas de teritorios par la Rena de Romania ia es ance reconoseda par la potias vinsente en 1920.
British Columbia

**Columbia Brites** (*British Columbia*) es un de la provinses de Canada en America Norde. El ave la Mar Pasifica e partes de Alaska sude a la ueste, Yukon a la norde, Alberta a la este, e Washington, Idaho, e Montana (statos de la Statos Unida) a la sude. Lo es 944 735 km2 en grandia, e ave 4 113 487 persones, per un densia de popla 4.4 persones per km2.

En franses: La Colombie-Britannique (C.-B.)

Site Capital: Vancouver

Slogan: Splendor sine occasu (latin).

## Sites de Columbia Brites
* Vancouver
* Victoria (capital)
* Richmond

## Isolas de Columbia Brites
* Sea Island
* Isola Vancouver
Gibran Khalil Gibran

**Gibran Khalil Gibran** (1883-1931) es un poesior, desinior, e autor lubnani-american. El ia nase en Lubnan ma ia pasa la plu de sua vive en SUA. Alga crede ce el es la poesior tre la plu famosa en la mundo, pos Shakespeare e Lao Tse. 

A su es un poesia bon conoseda, traduida par Myaleee:

### '''Carnaval'''
Discute entre un vea contemplosa e un joven felis en foresta.)**Vea:**

Persones fa bon sola si obligada!

La vilia en se mesma no fini mesma pos mori!

Fortuna fa ce omes move

Como pupetas asta ce El para!

No dise: Esta om es saja e acel om es nobil!La plu capas de omes es como oveas

Cual la pastor gida e

ualce ovea ta mori si ol no pasea!**Joven:**

En foresta, es no pastor, no oveas!

Inverno pasa ma no junta con primavera!

Popla es creada como sclavos su Om Vinsente!

Cuando El avansa a ante, tota los segue El!Trae a me la flauta, e tu canta!

Car la canta sio lumina la mente!

E la melodia de flauta dura plu

Longa ca la nobil e la sclavo!**Vea:**

La felisia en vive es fantasma desirable!

Si el deveni corpo e on oteni el, on omete el pronto!

Como la rio core ma el para si el prosimi la riva!

La om es contente per xerca la proibidas!

Si el oteni los, el descura los!Si tu trova un felis

Ci no vole la proibidas,

Tu ta dise ce el es un fol rara!**Joven:**

En foresta es no aspira, no despera!

Perce la foresta nesesa un parte

Cuando el posese vera la tota??

Perce la foresta xasa la espera

Cuando el es mesma la espera!Trae a me la flauta, e tu canta!

Car vera la canta es e lus e foco!

E la melodia de flauta plase la spirito!**Vea:**

La mori en tera es la fini per umanas de tera!

Ma per spiritos eteral, mori es comensa e vinse!

Ci vide sonias encantosa, gania gloria!

E ci pasa se note en dormi, perde perinte!

La mori es como la mar!

La om lejera traversa fasil

E la pesosa inonda a su!**Joven:**

En foresta es no mori, no tombas!

Si april pasa, se joias no pasa con el!

La panica de mori es sin funda

Ma resta en peto de om!

Ci vive un primavera es simil

A esta ci vive anios sin numero!Trae a me la flauta, e tu canta!

Car la canta es secreta de eternia!

E vera la melodia de flauta

Resta pos la fini de esiste!
Teravada

**Teravada** es la plu vea scola budiste e la plus prosima a la budisme temprana. El ia es fundida en Barat e es la relijio prima en alga paises de Asia como Srilanca, Lau, Camputxa e Tai. El ave 100 miliones de seguores en tota la mundo e el ave radisida en Europa e SUA e el ia revive en Barat.
Protestantisme

La **protestantisme** es un ramo de cristianisme cual distingui se jeneral de la otra ramos par la idea de restora la forma orijinal ma perdeda de cristianisme. Protestantes crede ce on nesesa trova esta forma per restora la cristianisme vera, car la otra ramos ia cambia credes e oblida sua base. Natural, la credores de otra ramos no acorda ce los ia oblida sua base.
Dauisme

**Dauisme** es un relijio o filosofia fundada supra la instrui de Laozi e otra filosofistes de Xina vea. La testo major de Dauisme es la Dao de jing.
Zaidisme

**Zaidisme** (arabi: *الزيدية‎ az-zaydiyya*) es un seta temprana cual ia emerji en la sentenio 8 de xia. Sua nome refere a Zain ibn Ali, la neta de Husain ibn Ali. La seguores de la filosofia legal es nomida "xia zaidi" e composa sirca 35% de la muslimes de Iaman.
Alauistes

La **alauistes** (arabi: *علوية‎*) es un seta muslim, sentrida en Suria. Los onora Ali (Ali ibn Abi Talib) e sua nom sinifi "seguores de Ali". Oji, los respresenta 12% de la popla de Suria con un minoria importante en Turcia e la norde de Lubnan.

La credes de la alauistes inclui elementos gnostica, neoplatonica, muslim, cristian, e otras. Sua teolojia es fundida sur un truple divin, composada de tre emetes de Dio: la aspeta suprema nomida la "esentia" o "sinifia" (*ma'na*), la apesta nomida la "nom" (*ism*) o la "velo" (*hijab*), e la aspeta nomida la "porton" (bab). Esta tre emetes ia encarne se en formas umana diferente tra alga siclos en istoria. En la siclo de esta eda, la encarnes ia es Ali, Muhammad, e Salman la persian. On pote soma la crede de la alauistes en esta formula: "Me turna me a la Porton, me incline me a la Nom, me adora la sinifia."

Alauistes crede ce los ia es orijinal stelas o luses divine cua ia es lansada de sielo per nonobedi, e debe vade tra reincarnes repeteda ante reveni a sielo. Los crede ce los pote es reincarneda como cristianes o otras tra peca, o como animales si los deveni paganes. Plu, los crede ce Dio ia incarne posible du veses, la prima como Joxua, ci ia concista Canan, e du, la califa cuadro, Ali.

Otra credes e rituos inclui la santi de vin en un forma secreta de la misa, enatada sola par omes; la usa comun de nomes cristian; la tombi de la mor en sarcofagos supra tera; la oserva de *kha b-nisan*, epifania, natal, la dias de festa de Joan Crisostom e de Maria Magdalena; la libro *Kitab al Majmu* la testo sentral de la alauistes; la rejeta de Xaria; e la crede ce femes no ave "spiritos" (ma es reincarne plu direta como stelas) e no debe porta la hidjab.
Alevisme

**Alevisme** (turces: *Alevîlik*) es un ramo mistica de islam de cual sua aderores es seguores de Ali, la Des-du imames, e la aleviste santa de la sentenio 13, Haji Bectax Veli.
Dualisme

**Dualisme** refere a la idea ce un conseta es divideda entre du lados. Per esemplo, on pote divide bon e mal, calda e fria, blanca e negra, mas e fema. En filosofia, lo refere spesial a la idea ce la universa es composada de du sustantias ultima - plu comun, la materia e la spirito. En psicolojia, la dualia es entre la corpo (spesial la serebro) e la mente.

Dualisme es la plu comun videda en alga tradisiones relijiosa. Plu comun, la divide es entre bonia e malia, representada par Dio e Satan o esentias simil. Relijios con esta dualisme inclui zoroastrisme, mitraisme, e manisme, e en alga setos de cristianisme, islam, e iudisme. Alga relijios selebra un dualisme entre mas e fema, per esemplo daoisme e uica. La simbol iing e iang de daoisme simboli la dualisme, e la interelata de la du cualias.
Monoteisme

**Monoteisme** es la crede en un, e sola un Dio. En monoteisme, la Dio normal es omnisiensos (el sabe tota), omnipotios (capas de tota), etc.  En monoteisme, la credor normal scrive "Dio" (e otra parolas cual refere a Dio) con un letera major, como un modo de respeta.

Relijios monoteiste es:

*Cristianisme – alga persones no considera ce la cristianisme es un relijio monoteiste car cristianes crede en Dio como un Trinia.
**Catolicisme 
**Ortodoxisme 
**Protestantisme 
**Anglicanisme
*Mormonisme – alga persones no considera ce la cristianisme es un relijio monoteiste car cristianes crede en Dio como un Trinia.
* Arianisme
*Islam
**Suni
**Xia
*Iudisme
*Bahaisme
*Sicisme
*Zaratustrisme

Alga ramos de induisme es monoteiste.  

Monoteisme difere de henoteisme, monolatrisme, teisme, e deisme.
Xecisme

La **xecisme** es un seta muslim fundida per Shaykh Ahmad en la sentenio 19 en Iran.

## Lia esterna
* Articles sur xecisme
Crixnaisme

La **Crixnaisme** (o la Vexnava) es un grupo spesial ci pratica la adora de Crixna, considerada como la Dio ultima e la plu grande renasente de la Dio Braman. Asosiada con la grupo ISKCON, los creda ce la liberia de la renasente, o la gania de Nirvana es tra la Sancirtana, o la Nirvana tra la cantante de la nom de Dio.

Esente clamada la Maha Mantra (la Mantra Grande), esta mantra, o la cantante repeteda, es la seguente:
:*Hare Crixna, Hare Crixna, Crixna Crixna, Hare Hare*
:*Hare Rama, Hare Rama, Rama Rama, Hare Hare*

Crixna sinifia "El ci es la plu Atrante" e Rama es "El ci es la Orijina de Tota Plase." Hare sinifia "La Enerjia de Dio."

La mantra es voseda (clamada **Cirtan**) o diseda a el mesma en la mente (clamada **Djapa**).
Xia

**Xia** es la ramo du la plu grande de Islam, pos Suna. La seguores de Xia es nomida "seguores de Ali" (*شيعة علي*).

Como otra scolas de Islam, Xia es fundida en la instruis de la profeta ultima de Islam, Muhammed.

La xias regarda Ali como la persona du la plu importante pos Muhammed.

La xias crede ce Dio ia eleje Ali como la seguente de Muhammed. Asi, los dise ce Muhammed ia nomi Ali como sua seguente ante sua mori.

## La Oculta
La Oculta en Xia refere a la crede ce la Mahdi, un figur maxial, es un imam ci ia desapare e ce va reveni a alga dia con Jesus Cristo e va pleni la mundo con justia.

## Vide ance
* Ali
Zoroastrisme

**Zoroastrisme** es la relijio e filosofia fundida en la instrui de la profeta Zoroastra. La crede major es la crede en la dio ultima, clamada Ahura Mazda, la creor de la universo.  La relijio ia es la relijio plu potiosa en Persia antica, ma aora ave sola sirca 200,000 credores, la plu de los en India e Iran.

Zoroastra es de la nom Avestan Zaraθuštra, de Irani antica *zarat-uštra, ce sinifia probable pastor de cameles. El es ance clamada Ζωροάστρης (Zōroastrēs) en Elinica, e زرتشت (Zartosht) en Persian. El ia es un scrivor relijiosa en Persia antica, sirca la sentenio 6 aec.  El ia organiza la dios e devas de la relijio comun de la eda e loca, e ci ia asentua un ordina en cual Ahura Mazda es la dio ultima.  La dio ave du "fios," Angra Mainyu, ci represente la mal de la universa, e Spenta Mainyu, ci representa la bon de la universo. Esta es un de la ideas asentuada en zoroastrisme:  la luta entre la mal e la bon.  Ance, Ahura Mazda ia crea sete dios minor clamada la Amesha Spentas, cual representa aspetas de la universa, e multe otra spiritos.

La relijio asentua la idea ce nos ave un vole libre e pote eleje bon o mal en nos fadas. En la tempo final, la bon va vinse la mal, e tota spiritos umana va abita con dio - incluinte los ci ia fa mal e ia abita en la oscuria!

Un cualia de zoroastrisme comun notada es la pratica de adora dio con foco. Zoroastristes no adora la foco, ma usa el como un simbol de la bon.  zoroastristes no atenta cambia otras a sua relijio, e sola la enfantes de zoroastristes deveni zoroastriste se mesma.  Lo es par esta causas ce la numeros de zoroastristes ia deveni tan poca.
Mitolojia

La **mitolojia** es la studia de mitos, la naras de dios, spiritos, e eroes de la relijios antica e la relijios tribal de oji.

Alga persones crede ce la mitolojia inclui ance la naras de la relijios grande, como induisme e cristianisme. Otra persones crede ce la parola "mitolojia", usada per relijios tribal, es ofendente. Asi, nos usa la parola en la moda poplal, ma con respeta per la credores.

*Mitolojia de Egipte antica
*Mitolojia de Asia Sude-ueste antica
*Mitolojia de India antica
*Mitolojia de Xina antica
*Mitolojia de Asia Sude-este antica
*Mitolojia elinica antica
*Mitolojia roman antica
*Mitolojia germanica antica
*Mitolojia slavica antica
*Mitolojia celta antica
*Mitolojia de Africa
*Mitolojia de America Norde
*Mitolojia de America Sude
*Mitolojia de Australia
*Mitolojia de la isolas de Pasifica
Airoporto internasional de Portland

La **airoporto internasional de Portland** (*Portland International Airport*) es un airoporto xef de Oregon e Uaxington sude-ueste.  Lo maneja 90 persento de tota pasajores de avion comersial en Oregon.  La airoporto es en 6 milia norde-este de la sentro de site, a prosima de la rio Colombia.

La codigo IATA de airoporto es **PDX**, e la codigo ICAO es **KPDX**.

La airoporto ia es abrida en 1940 como la airoporto de Portland-Colombia.  Aora PDX es dirijeda per la autoria de la Porto de Portland, en junta con la airoportos Portland-Hillsboro (**HIO/KHIO**) e Troutdale (**TTD/KTTD**).
Ljubljana

**Ljubljana** es la capital de Slovenia. La site ava 294.464 abitores e un area de 275 cilometres cuadrida. La nom vea en deutx per li site es *Laibach*.
Savitri Devi

**Savitri Devi Mukherji** (30 setembre 1905-22 otobre 1982) ia es la nom falsa de la elinica-franses **Maximiani Portes**, ance speleda **Maximine Portaz**), un defendor importante de ecolojia e nazisme, ci ia servi a la Ase en la Gera Mundal Du spiante la fortias aliada en Barat. El ia scrive sur promoves de defende de la diretos de animales e ia es un membro gidante de la sosialisme nasional en la desenio de 1960.

Sua obra la plu conoseda es *Recordas e refletas de un fem arian* (1976)

En la vide sosialiste nasional de Savitri Devi, Adolf Hitler ia es un batalior contra la tempo, un presedor de la Kalki. Tal, la defeta parente de Adolf Hitler ia es previdable, car la sicle istorial no ia ariva a sua fini.
Icheon

**Icheon** (이천시) es un site en la provinse de Gyeonggi-do en Corea Sude, prosima a la capital Seoul. La cuantia de popla en 2004 ia es 192,725, incluinte 190,808 coreanes e 1,917 noncoreanes. A la este es la contia de Yeoju (여주군), oeste es la site de Yongin (용인시), norde es la site de Gwangju (광주시), e sude es la contia de Eumseong (음성군) en la provinse visina de Chungcheongbuk-do. 

## Lias esterna
*Paje ofisial
*Galbijim Wiki paje supra Icheon
Micail Naima

**Micail Naima** (en arabi: *ميخائيل نعيمة*, 1889–1988) ia es un autor e poesior de Lubnan.

## Lia esterna
*
Soldi de Ramos

**Soldi de Ramos**, ance nomida *soldi de palmas*, es un selebra cristian cual aveni en la soldi ante Pascua. Lo selebra la entra vinsal de Jesus en Ieruxalim, un aveni notada en cada de la cuatro evanjelios.
Marte (dio)

**Marte** ia es la dio roman de gera, la fio de o Juno o un flor majial.

Marte ia es clamada **Mavōrs** en alga poesias (Vergilio, *Eneida* 8.630), e **Mamers** ia es sua nom oscan.
Como otra dios roman, Marte ia ave multe nomes per sua roles e aspetas diferente. Multe de esta nomes ia veni de combinas de Marte e dios stranjer.

La Marte elenica es Ares, e Marte germanica es Tiu.
Urales

La **Urales** (rusce: Уральские горы) es un cadena de montanias cual estende de norde a sude tra Rusia ueste. Los estende 2500 km de la planos de Cazacstan longo sua borda norde, a la costa de la Mar Artica. La isolas Vaigah e Novaia Zemlia es un continua de la cadena. La urales es videda como la borda natural entre Europa e Asia. En la edas antica de Elas e Roma, los ia es clamada la Montanias Rifean.
Semana Santa

La **Semana Santa** (en latina *Hebdomas Sancta* o *Hebdomas Maior*, en elinica Ἁγία καὶ Μεγάλη Ἑβδομάς, *Hagia kai Megale Hebdomas*, "Semana Santa e Grande") es la semana ante Pascua per cristianes. En la Ueste lo es ance la semana ultima de Cuaresma, e inclui la Soldi de Ramos, la Mercurdi Santa, la Jovedi Santa, la Venerdi Santa e la Saturdi Santa. Lo no inclui la Soldi de Pascua, cual comensa la saison de Pascua.
Venerdi de Tristia

**Venerdi de Tristia** es un dia de memoria relijiosa de la Virjin Maria tristiosa en la venerdi ante la Soldi de Ramos selebrada en la semana sinco de Cuaresma.
Aristotelisme

La **aristotelisme** es la nom donada a la filosofia derivada de la obras de Aristotele, notable en la filosofia de Avicena e Averroes, e plu tarda adotada en la sentenios 12 e 13 par la scolastica pos la reconsilia de la filosofia aristotelal e la cristianisme par San Tomas de Aquino.
Deisme

En la filosofia de relijio, **deisme** es la crede ce par oserva e razona sur la mundo natural, sin la nesesa de relijio organizada, on pote determina ce un esente suprema ia crea la universa. La terma implica comun ce esta esente suprema no interveni en consernas umana o suspende la leges de la universa.

## Istoria
### Presedores de la deisme
Obras temprana de critica biblial ia abri la via per la developa de deisme esensal.

### Diesme temprana
Lord Herbert de Cherbury (d. 1648) es regardada como la "padre de la deisme engles", e sua libro *De Veritate* ("Sur la veria") es la declara prima sur la deisme.

### Deisme aora
La deisme presente atenta integra la deisme clasica con la filosofia moderna e la stato presente de la sabes siensal.
1551

## Avenis
*En Slovacia, Guta (aora Kolárovo) deveni un vila.
## Nases
*Boris Godunov, Tsar de Rusia (mori 1605)
## Moris
*Sagara Taketo, samurai japanes (nase 1498)
Sentenio 18 aec

La **sentenio des-oto aec** es la periodo entre la anios 1800 e 1701 aec (ante la eda comun).

## Avenis

## Persones importante

## Inventas, descovres, e introduis
1552

## Avenis
*Janero 15 - Henry 2 de Frans e Maurice de Sasonia  sinia la Trata de Chambord.
## Nases
*Junio 18 - Gabriello Chiabrera, poesiste italian (mori 1637)
## Moris
*April 18 - John Leland, istoriste engles (nase 1502)
Templo Orosa

La **Temple Orosa** es un *gurdwara* sic en la site de Amritsar (en Punjab, India). La construi de la *gurdwara* ia es comensada par Guru Ram Das, la guru sic cuatro, e lo ia es completida par sua seguor Guru Arjan Dev.
Aseja de Beograd

La **Aseja de Beograd** ia aveni de 4 julio a 22 julio 1456. Pos la cade de Constantinople en 1453, la sultan Mehmed 2 ia asembla sua recursos per concista la Rena de Magiar. Sua ojeto ia es la site de Beograd per cual János Hunyadi ia prepara la defende.
Mediteraneolojia

**Mediteraneolojia** es la siensa ce studia la Mediteraneo.

On pote trova varia instituos ce ofre esta studia:
* Institute for Mediterranean Studies
* The Fares Center for Eastern Mediterranean Studies
* The McGhee Center for Eastern Mediterranean Studies

## Vide ance
* Mar Mediteraneo

## Lias esterna
* Journal of Mediterranean Studies
* Institute for Mediterranean Studies (Elas)
* The McGhee Center for Eastern Mediterranean Studies
Bottiea

**Bottiea** (Elinica: Βοττιαία *Bottiaia*) ia es un rejion de Macedon antica. Lo ia es abitada par la bottieanes, ci ia es forsada a Calcidici a la area sirca Olinto en la rena de Alexandro 1 de Macedon.

## Sites
La sites istorial de Bottiea ia inclui Aloros, Pella (cual ia deveni plu tarda la capital de Macedon Antica), Amidon, Atalanti, Gortinia, Idomeni, Ischna e Kirros.

## Lias esterna
*Moneta antica de Bottiaea
*Bottiaea (Votiea) en GTP Travel Pages (en Engles e Elinica)
Confuzisme

**Confuzisme** es un sistem filosofial e etical xines developada de las ensenias de la filosofiste xines Confuzi (*Kǒng Fūzǐ*). Descriveda como un tradision, un filosofía, un relijio, un forma de governa o un modo de vive. Kongzi ia considera se mesma un retransmetador de la teolojia e valuas de la dinastias Shang (s 1600-1046 aec) e Zhou (s 1046-256 aec) de la periodo de la Statos Gerante. Confuzisme ia es supresada en la eda legaliste e autocrata de la dinastia Qin (221-206 aec), ma ia survive.
Ecumene

La **ecumene** es un parola elinica per la tota de la mundo abitada, como conoseda par la elinicas antica.  La parola veni de la elinica οἰκουμένη (abitada), cortida de οἰκουμένη γή (mundo abitada).  A su es un mapa reconstruida de la ecumene de Herodoto, sirca 450 aec.
Universidade Federal da Bahia

**Universidade Federal da Bahia** (**UFBA**) es la instituida de instrui alta la plu vea en Bahia, situada en Salvador, Bahia, Brasil. Fundada en 1808.

## Vide ance
* Universidade Federal de Minas Gerais

## Lias esterna
* Universidade Federal da Bahia
Universidade Estadual de Feira de Santana

**Universidade Estadual de Feira de Santana** (**UEFS**) es la instituida de instrui alta la plu vea en Feira de Santana, Brasil. Fundada en 1976.

## Vide ance
* Universidade Federal da Bahia

## Lias esterna
* Universidade Estadual de Feira de Santana
Goto (lingua)

**Goto** es un de la linguas germanica, cual ia es parlada par la gotos. Lo es conoseda prima de la *Codex Argenteus*, un copia de la sententio ses de un tradui de la Biblia de la sentenio cuatro. Lo es la sola lingua germanica este con un corpo de testos sinifiosa. Tota la otras - p.e. burgunda e vandal - es conoseda minima, sola de nomes propre ce supravive en recordas istorial. La lingua goto ia es scriveda en la alfabeta goto.

Un esemplo:


 Atta unsar þu in himinam, weihnai namo þein,
 quimai þiudinassus þeins,
 wairþai wilja þeins,
 swe in himina jah ana airþai.
 hlaif unsarana þana sinteinan gib uns himma daga,
 jah aflet uns þatei skulans sijaima, swaswe
 jah weis afletam þaim skulam unsaraim,
 jah ni briggais uns in fraistubnjai,
 ak lausei uns af þamma ubilin;
 unte þeina ist þiudangardi
 jah mahts jah wulþus in aiwins.
 Amen.



## Referes
* Braune, Wilhelm (1952). *Gotische Grammatik*. Halle: Max Niemeyer.
* Dietrich, Franz (1862). *Über die Aussprache des Gotischen Wärend der Zeit seines Bestehens*. Marburg: N. G. Elwert'sche Universitätsbuchhandlung.
* Streitberg, Wilhelm (1910). *Gotisches Elementarbuch*. Heidelberg: Carl Winter.
* Weingärtner, Wilhelm (1858). *Die Aussprache des Gotischen zur Zeit Ulfilas*. Leipzig: T. O. Weigel.
* Zacher, Julius (1855). *Das gothische Alphabet Vulvilas und das Runenalphabet*. Leipzig: F. A. Brockhaus.
Ludevít Velislav Štúr

**Ludevít Velislav Štúr**, (28 otobre 1815 - 12 janero 1856) ia es la gidor de la revive nasional slovensce en la sentenio 19, la autor de la norma de la lingua slovensce ce a fini ia gida a la lingua leteratural slovensce contempora.

Štúr ia es un organizor de la campanias bonvolor slovensce en la Revolta de 1848 en la Rena de Magiar, e un membro de la Dieta de la Rena de Magiar, como ance un politiciste, poesiste slovensce, jornaliste, editor, ensenior, filosofiste e linguiste.
Alfabeta tibetan

La **alfabeta tibetan** es un abugida usada per scrive la linguas tibetica, como tibetan propre, ma ance dzongkha, sikimes, ladakhi, e a veses balti. La forma primida de la alfabeta es nomida la scrive *uchen*, e la forma scriveda par mano usada en scrive a cada dia es nomida la scrive *umê*. La alfabeta is liada multe prosima a un identia etnica tibetan, estendente tra areas en Tibet, Butan, India, e Nepal. La alfabeta orijina en la scrives de linguas indica.

En la scrive tibetan, la silabas es scrived de sinistra a destra. Los es separada par un *tsek* (un punto alta pos la silaba). Car multe parolas tibetan es monosilabal, esta marca funsiona comun simil a un spasio. Spasios no es usada per divide parolas de lunlotra.

La alfabeta ave 30 leteras fundal, a veses conoseda como "radises" per consonantes. Como en otra scrives indica, cada consonante ave sua vocal spesial, cual en la scrive tibetan es /a/. La radis per /a/ es ance usada usada per suporta sinietas per otra vocales.

An si alga dialetos tibetan usa tonos, la lingua no ia ave tonos a la tempo de la inventa de la scrive, e on ave no simboles propre per tonos. Ma, car tonos ia developa de cualias fonemal, los pote es tipal coreta prediseda par la spele anticin de parolas tibetan.

La scrive tibetan inclui ance alga sinias puntal, per esemplo ། per la punto final de un frase. Plu, lo ave formas spesial per consonantes duple e per sonas de la linguas estra tibetan cual usa la alfabeta.

### La radises

### La sinietas per vocales
Izmir

**Izmir** (turces: İzmir) es la site tre plu poplada en Turcia e la porto du plu grande en la pais. El es locada prosima a la Mar Aegean, e es ance la capital de Izmir Provinse. En la site esiste 9 distritos: Balçova, Bornova, Buca, Çiğli, Gaziemir, Güzelbahçe, Karşıyaka, Konak e Narlıdere. La cuantia de popla en 2000 ia es 2,409,000 e en 2005 ia es sirca 3,500,000.

## Clima
Izmir ave estates longa e calda, e invernos dulse e con pluve. La cuantia de pluve en un anio es 706 mm, ma 77% de esa cada en la menses novembre a marto.
Gjesdal

**Gjesdal** es un vila  en la contia de Rogaland, Noria. A la nordeueste es Sandnes, a la norde es Forsand, a la este Sirdal, a la sude es Bjerkreim, e ueste es Time. La cuantia de popla es 9,248. En Gjesdal es la cascade Månafossen. La maior de 2003 es Karl Edvard Aksnes.
Jijiga

**Jijiga** (ance **Jigjiga**) es un site en la parte ueste de Itiopia, locada a este de Harar, a un distantia de sirca 80 km, e ueste de la borda con Somaliland, a un distantia de 60 km.

Locada a latitude 9° 10' norde e lonjitude 42° 48' este, Jijiga ave un airoporto. La site es locada a la via entre Harar e la site Somali de Hargeysa, e es conoseda per sua produi de insenso. En 1994, esta vila de mercato ia ave 56,821 abitores.
Newburg, West Virginia

**Newburg** es un vila en Contia Preston, West Virginia, Stados Unida. La cuantia de popula ia es 360 a la conta de 2000. La area de la vila es 2.0 km², sin alga acua. La media salario anial per un casa en la vila es $24,063.
Köln

**Köln** o **Koln** (deutx, ance *Cologne* en engles e *Kölle* en colx) es la site cuatro de grandia en Deutxland pos Berlin, Hamburg e Munich, con plu ce 12 milion abitores.

Köln es locada a la Rio Reno e la Catedral de Köln (Kölner Dom), conoseda tra la mundo, es la base de un Arcibispo Catolica Roman, tan importante a la site como la bir spesial de Köln.

Köln es la capital economial e cultural de la Rheinland (Pais de Reno) e ave plu ca 30 museos e sentos de galerias de arte.

Un parte de la cultur de la site es la figuras de la teatro de pupeta Tünnes e Schäl.
Teggiano

**Teggiano** (pron. *tedjiano*; antica *Tegianum*, ante nomada *Diano*) es un vila en Campania, Italia, en la provinse de Salerno. El es 600 metres supra la nivel de mar. El representa la antica Tegianum, un vila ce ia es un parte de Lucania, fada como un colonia par Nero. El ave un castel e eglesas interesante variosa.
Auckland

**Auckland** es la vila la plu grande, ma no la capital, de Zeland Nova/Aotearoa.

Lo es en la Isola de Norde. Sua popla es plu ca 1 milion.

En Maori "Tamaki Maka Rau" - Batalia Amadores 100, car lo es sur un istmo multe fertil.
Sestri Levante

**Sestri Levante** es un vila en Liguria, Italia. El es sirca 56 cilometeres sude de Genova. En 2001 la cuantia de popula ia es 19.356. La area es 33,33 km².
Sychrov

**Sychrov** (pronunsia txesce *Sihrov*) es un vila en la rejion de Liberec de Txesco. Lo ave sirca 180 abitores.

La viletas de Radostín, Sedlejovice, Třtí e Vrchovina es partes ofisial de Sychrov.

La refere prima scriveda a Sychrov (con la nom Svojkov) es de 1367.

## Lias esterna
*Pajeria ofisial
Wien

**Wien** es la capital de Osteraic e a la mesma tempo un de la nove paises federal de Osteraic.

Wien ia ave 1 714 142 abitores en la anio 2011. La area de la site es 414 cilometres cuadrida.

En Wien es ance locada alga instituis de organizas international.

Wien ia es la capital de la Impero de Osteraic e Magiar.

La rio Danubio flue tra la site.


Wien-vom Oberen Belvedere-104-2009-gje.jpg|View from Upper Belvedere
Wien-Hofburg-114-Amalienburg-Franz I-Reichskanzleitrakt-2008-gje.jpg|Hofburg
Wien-Karlskirche-12-2003-gje.jpg|Karlskirche
Wien-Parlament-120-Mitte-2008-gje.jpg|Parliament
Wien-Oberes Belvedere-110-2009-gje.jpg|Upper Belvedere
Palacio de Schönbrunn, Viena, Austria, 2020-02-02, DD 28.jpg|La castel Schönbrunn en Wien
Wien-Zentralfriedhof-42-Johann Peter Frank-2008-gje.jpg|Central cemetery
Wien-Prater-12-Riesenrad-2007-gje.jpg|Prater
Manchester

**Manchester** es un site en England con un cuantia de popla de 2 600 000.

De 1974, lo ave 10 comunias legal:
*Site de Manchester
*Site de Salford
*Bolton
*Bury
*Oldham
*Rochdale
*Stockport
*Tameside (Hyde, Droylsden, etc)
*Trafford (Altrincham, etc)
*Wigan
Rotterdam

**Rotterdam** es la site du de Nederland e la site la plu grande en la provinse Holland Sude. Rotterdam es la porto la plu grande de Europa.
Hamburg

**Hamburg** es un site en Deutxland e a la mesma tempo un pais federal. Lo ia ave 1,8 miliones abitores en la anio 2011. Hamburg es la site du en grande en Deutxland, pos Berlin. La area de Hamburg es 755 cilometres cuadrida.

Hamburg es situada a la Mar Norde. La site ave un porto grande.
Caracas

**Caracas** es la capital de Venezuela.

Popla de la *Metro* es 6 500 000.

Fundada par la espanioles en 1567.
Calgary

**Calgary** es un site en la provinse Alberta en Canada. Lo es site la plu grande en la provinse ma no es la capital, cual es Edmonton, un site cuasi tan grande e es locada plu norde.

Calgary es famosa per sua industria de petrolio; en la parte norde de la provinse esiste multe 'arenas de catran' prosima de Fort McMurray, e la plu de la companias de petrolio en la provinse ave sua ofisia xef en Calgary, per esemplo Shell e Petro Canada.

Sporte: Hoci de jelo: Calgary Flames. Futbol canadian: Calgary Stampede ("la manada panicada").
Salta longa

**Salta longa** es un sporte, en cual atletas compete par compara la longia de sua saltas. La atleta core per alga metres e alora salta en un caveta de arena. La atletas salta tan longa como los pote e judores mesura la longia de la saltas. La atleta ci salta la plu longa es la ganior.
Ofisia de site de Manchester

La **Ofisia de site de Manchester**, en la Plaza Albert, es la seja de la governa local de la site e un esemplo de la arciteta gotica de la eda de Victoria.
Bal a mano

**Bal a mano** es un sporte de ecipos. La sporte es simil a futbal, ma la majoria de la sporte es juada con la manos en loca de la pedes. Du ecipos de sete juores pasa e bondi un bal, atente lansa lo en la gol de la ecipo oposante. Un max de bal a mano ave un ora de jua, cual es divideda en duis de tredes minutos, con un reposa de des-sinco minutos a mediajua. 

La grandia de la campo de jua es dudes metres de largia e cuatrodes metros de longia, cual es pico plu grande ca un campo de bascetbal. La campo de bal a mano es la mesma ce la campo per futbal de sala. 

Bal a mano es popular en europa continental, ma on jua la sporte en tota partes de la mundo. La federa internasional de bal a mano (IHF por se inisiales en engles) es la organiza cual governa la sporte. La IHF ave 174 federas membro e organiza torneos internasional per e omes e femes.
Basebal

La **basebal** es un sporte multe poplal en Statos Unida de America, Japan, Taiuan, Corea Sude, Cuba, Canada, Colombia, Australia, Mexico, Nederland, Nicaragua, Panama, Porto Rica, Italia, Sudafrica, Republica Dominican e Venezuela. La sporte consisti de un juor en un equipa lancinte un micra e rotunda bal a un altro juor en la altri equipa, qui tenta golpear lo con un baston. Postea la juor qui golpea la bal debe correr tra la campo. Juores atinge *home run* ("puntada a domo") corrente en un plen circolo tra tres punctas en la tera nominada "bases", retro a unde les comensa, qui es nomida *home plate* ("platea casal"). Les debe facer lo sin es captada per la juores de la altri equipa.

Serie mundial:

2011 Cardinales de San Luis 4:3 Texanes de Houston.

2012 Jigantes de San Francisco 4:0 Tigres de Detroit.

Ecipo dominante : Yancis de York Nova.
Montur de CSS

Un **montur de CSS** es un montur programal cual permete ce on desinia fasil un pajeria ueb en modo cual coere con la normas. La plu de tal sistemes furni a la min un grilia, como la strutur fundal de la aspeta de pajes. Montures plu avansada furni ance plu posibles, incluinte funsiones de JavaScript nonintruinte, ma an tal los resta orientada per usa par desiniores, no developores.

En engles, esta montures es nomida "CSS frameworks".
JavaScript

En computadores, **JavaScript** es un reali de la lingua de programi nomida ECMAScript. Sua usa xef es en pajes ueb cual permete la crea de interfases interatante (en loca de pajes simple e noncambiante).
Masan

**Masan** (마산시; 馬山市; cavalo.montania.site) es un site en Gyeongsangnam-do en Corea Sude. La site es situada a la Baia de Masan, sirca 35 km ueste de Busan. La cuantia de popla en 2004 ia es 428,980.

Cuando la mongoles ia controla la site, el ia ave la nom Happo (合浦); donce la nom vea (ma ance usada) per Masan-man (*man* sinifia *baia*) es Happo-man.

## Instrui
Masan ave du scolas de instrui alta.

## Viaja
Masan es multe prosima a Geoje-do, un isola grande prosima a la tera xef (on pote vade par bus, auto, o barcon).

## Lias esterna
*Loca de rede del governa
*Galbijim Wiki paje supra Masan
*Categoria per Masan en dmoz.org
Tai (lingua)

**Tai** (ภาษาไทย, transcrive: phasa thai, transletera: p̣hās̄ʹāthịy; IPA: [pʰāːsǎːtʰāj]), es la lingua nasional e ofisial de Tai, e la lingua madre de la popla Tai.  El es un membro de la familia de linguas Tai-Kadai, cual es posible orijinal de Xina sude. Tai es un lingua analisal, e el ave tonos.  Tai es parlada par sirca 65 milion persones (1990).
Futbal espaniol

**Futbal** es la sporte la plu popular en Espania. Lo es la sporte con la plu numero de juores enscriveda (un total de 874 093 de cual 829 220 es omes e 44 873 femes), e la plu clubes enscriveda (un total de 21 649) entre tote la federas de sporte espaniol seguente la datos de la governa de Espania de 2014.
François Rabelais

**François Rabelais** ia es un scrivor franses umaniste de la Renase. El ia nase en La Devinière, en 1483 o 1894 e ia mori en Paris la 9 abril 1553.
Dragon

Un **dragon** es un monstro mital cual pare como un retil jigante, e en mitos european ave alas e espira foco, ma en mitos de Asia este es regardada como beneficante e es asosiada con acua e la sielo.
Strašov

**Strašov** es un vileta peti en la area de Pardubice en Txesco. La cuantia de popula es sirca 310.

## Lias esterna
*Informa supra la vileta (cz)
Autodefende

* defende personal: metodos per defende contra atacas personal.
* asosia autodefendal: asosias per la defende de grupos sosial, etnica, rasal, etc.
Der Judenstaat

***Der Judenstaat*** (deutx *La Stato Iudiste*) es un libreta scriveda par Theodor Herzl e publicida en febrero 1896 en Leipzig e Wien par la Verlags-Buchhandlung de M. Breitenstein. On regarda lo como un de la testos major de sionisme temprana. Herzl ia imajina la fundi de un stato iudi autonom en la sentenio 20, razonante ce esta va es la modo la plu bon de evita antisemitisme en Europa.
Mercato finansial

Un **mercato finansial** es un mercato en cual on comersia titulos finansial, benes e valuas con custas basa de intercambia e con custas cual refleta la ofre e compra.
Defende personal

La **defende personal** (o **autodefende**) es un disiplina per para un ataca fisical contra un person. La tecnicas de defende personal ia es derivada de la artes militar tradisional, ajustada e perfetida afin persones comun pote usa los per defende se mesmas en sua vive normal.

En defende personal on usa tecnicas esata e on atenta evita moves complicada. Xef on usa blocis, retenis, e levieris per domina sua oposor en la modo la plu rapida posable, reduinte la tempo de combato per evita riscas e per vinse cualce diferes fisical. La defende par manos nuda pote es completida par armas propre o nonpropre, o coteles, o fusiles, o cualce cosa prosima en la momento de la ataca.

## Spesie sivil

En la spesie sivil de defende personal, on atenta domina sua atacor en un modo secura, sin provoca tro multe feris. Esta dona un encarga sivil a la atas de defende pos cuando on ia traversa la limitas de la defende legalida. La defende personal es fundida en alga sportes o artes militar como judo, aicido, e carate.

La carater xef de la defende personal es la evita de forte, an cuando, comun, la atacores ta es persones de dimensiones plu grande o con musculos plu forte ca los de la defendor. Per esta razona, la tecnicas fundal es la colpas unica cual on fa par un parte spesifada de sua corpo, como par la palmas, la juntas de ditos, la jenos, o la ditos, a partes mol de la corpo de la atacor. Tecnicas plu profesal inclui tipos variosa de colpas de pede, e desecuilibras e restrinjes (usada par polises o en sportes como karate).

## Spesie militar
En la spesie militar on usa tecnicas cual es plu capas de feri o mata, incluinte armas.
Melanesia

**Melanesia** (de la elinica: μέλας negra, νῆσος isola) es un parte de la isolas de la Pasifica ce estende de la lado ueste de la Pasifica ueste a la Mar Arafura, norde e norde-este de Australia.    Melanesia inclui esta paises:

*Viti
*Caledonia Nova
*Isolas Solomon
*Vanuatu
Carate

**Carate** es un sistem de combate sin armas de Asia, en cual on usa la manos e pedes per colpa, tipal praticada como un sporte
Tengwar

La **tengwar** [teŋgʷar] es un scrive creada par J. R. R. Tolkien. En sua mundo imajinal - Tera Media, la tengwar ia es inventada par la elfo Fëanor, e ia es usada prima per scrive la linguas de elfos, quenya e telerin. Plu tarde, multe linguas de Tera Media ia usa la tengwar, con alga interpretes diferente, incluinte Sindarin. Tolkien ia usa ance la tengwar per scrive engles.

La scrive es un abugida. La formas de la leteras coresponde a la cualias de la sonas cual los representa. La vocales es indicada par sinietas poneda sur la consonantes. Consonantes duple e nasales es ance representada par sinietas.
Coloseo

La **Coloseo** (latina: *Amphitheatrum Flavium Romae*) es un amfiteatro de la epoca de la Impero Roman, construida en le sentenio 1 ec e locada en la sentro de Roma.

On estima ce la Coloseo ta pote teni entre 50 000 e 80 000 oservores, con un cuantia media de 65 000. Lo ia es usada per competes de gladiatores e spetaculos publica como batalias maral falsa, xasa de animales, esecutas, rerealis de batalias famosa, e presentas teatral fundida sur mitolojia clasica. La Construida ia sesa es usada per diverti en la eda medieval temprana. Lo ia es plu tarda reusada como fortres, escaveria e santeria cristian.

An si partal ruinada par causa de la dana causada par tremateras e furores de petras, la Coloseo es ancora un simbol iconin de Roma Imperal e es listada como un de la New7Wonders de la Mundo. Lo es un de la atrae per turistes plu popular e ance ave lias con la Eglesa Catolica, car cada Venerdi Santa la Pape gida un "Via de la Crus" cual comensa en un area prosima la Coloseo.